ร้านโอโตยะ สาขาเซนทรัลปิ่นเกล้า ครึกครึ้นคนเยอะแทบทุกโต๊ะ เพราะมีโปรโมชั่นจากบัตรเครดิตธนาคารกรุงเทพ เมื่อทานครบ 800 บาท ลด 15% และใช้คะแนนแลกเท่ากับราคาอาหารลดเพิ่มอีก 15% รวมเป็น 30% ฟินเลย เมนูที่ต้องสั่งพลาดไม่ได้คือ ซุปกิมจิกับเต้าหู้สด มาเป็นหม้อไฟร้อนเดือดฝุดๆ รสชาติจะอ่อนสำหรับคนทานรสจัด แต่อร่อยสำหรับเราไม่เค็มไปไม่หวานไป กลมกล่อมพอดี อีกเมนูเป็นข้าวหน้าหมูคัตสึด้ง เป็นหมูหมักชุปแป้งทอดกรอบราดด้วยไข่ทานคู่กับข้าวธัญพืช อร่อยมากๆ หมูชิ้นใหญ่ไม่เหนียวเนื้อนุ่ม สุดท้ายเป็นไก่ย่างถ่านราดซอสโมโรมิ ปิดท้ายความอร่อยหอมไก่ย่างด้วยเตาถ่า ส่วนชาเขียวก็คงต้มด้วยเตาถ่าน ได้กลิ่นควันไฟผสมมาในชาเขียวด้วย ทำให้นึกถึง อาหารญี่ปุ่นต้นตำหรับแท้ๆ แบบแม่บ้านญี่ปุ่นเลยคร้า